Solidariteit behaal oorwinning teen vals klagte van rassisme | Maroela Media
Solidariteit het Maandag 'n oorwinning behaal teen 'n vals klag van rassisme wat teen een van sy lede in die werkplek gemaak is.
Dié lid wat by die departement van justisie en staatkundige ontwikkeling werk, is verlede jaar onregmatig sonder betaling geskors nadat 'n vals klagte van rassisme teen haar gelê is.
Anton van der Bijl, hoof van Solidariteit se regsdienste, het gesê die kommissaris het tydens die verhoor in die Algemene Sektorale Bedingingsraad vir die Staatsdiens (ASBRSD) aangedui dat daar onvoldoende of geen gegewens is om enige van die aanklagte wat teen die lid ingebring is, te ondersteun nie.
Volgens Van der Bijl het Solidariteit die kommissaris se bevinding ten volle verwelkom.
Mariesa Janse van Rensburg, Solidariteit se litigant wat die aangeleentheid hanteer het, het gesê hul veroordeel die skynbaar toenemende tendens van vals bewerings van rassisme wat in die werkplek gemaak word. "Dit het verwoestende gevolge vir diegene oor wie sulke leuens versprei word. Dit kan nie geduld word nie," het Janse van Rensburg gesê.
Volgens Janse van Rensburg moet stappe gedoen word teen diegene wat sodanige valse bewerings maak ten einde te verseker dat sulke gedrag nie aangemoedig word nie.
"Maar intussen sal ons aanhou veg vir ons lede wat ongelukkig té gereeld slagoffers van hierdie gedrag is," sê Janse van Rensburg.
Mooi – maak nou net seker diegene wat die vals klagte gele word word ook aangekla, en dan meot daar n groot boete aan die onskuldige persoon betaal word, asook gemeenskapdiens meot gedoenw ord vir ten minste 6+ maande, en die persoon/e meot geskors word sonder betaling tot hulle sake afgehandel is – "what goes around comes around"
Hoop die vals beskuldiger gaan aan die pen ry, maar 'n mens kan seker net droom.
Ek is so bly as ek sulke berigte lees. Die Rassisme kaart word te maklik gespeel. Jy spreek iemand oor hulle werk aan en daar word op jou geskree dat jy 'n rassis is.
'n Vals klag behoort dieselfde straf te kry as 'n skuldigbevinding. Die klaer maak hom/haarself aan dieselfde oortreding skuldig.